་རུང་མོད། འགྱུར་ཁྱད་ཆེ་བ་ཆོ་འཕྲུལ་དང་ས་ག་ཟླ་བའི་ཚེས་བརྒྱད་དང་བཅོ་ལྔ་ལྟ་བུའི་ནངས་མོ་ལག་
རིས་མཐོང་བ་ཙམ་དུ་སློབ་དཔོན་གྱིས་རྟེན་གྱི་དྲུང་ནས་སྡོམ་བ་བླངས་གྲུབ་པར་བྱ་དགོས་པའི་དེའི་ཚུལ་ནི་སྨྱུང་
གནས་ཆོ་གའི་སྐབས་ཡིན་ན་གཙང་ཁྲུས། མཎྜལ། སྡིག་བཤགས། སྡོམ་པ་བླང་བ་ཡན་ཆད་གྲུབ་པར་བྱས་ཏེ་
གཞན་ལ་སྡོམ་པ་འབོག སྨྱུང་ཆོག་དང་མ་འབྲེལ་པའི་སྐབས་སུ་སྡོམ་པ་རང་གིས་ལེན་པའི་ཆོ་ག་དེང་སང་ཡོངས་
གྲགས་ཕྱག་བཞེས་སུ་འབྱུང་བ་ལྟར་ན། ཁྲུས་བྱས། གོས་གཙང་མ་གྱོན། རྟེན་གྱི་དྲུང་དུ་ཕྱག་ལན་གསུམ་དང་
མཎྜལ་ཕུལ། ཙོག་པུར་འཁོད་ལ་ལག་པ་གཉིས་པདྨ་ཁ་བྱེ་བའི་ཕྱག་རྒྱ་སྤྱི་བོར་བཞག་ལ། ཨོཾ་པདྨ་ ཨུདྡྷ་ བཱ་
ཡ་སྭཱ་ཧཱ། ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱ་ཀ་ཙིཏྟ་བཛྲ་པྲ་ཎ་མེ་ན་སརྦ་ཏ་ཐཱ་ག་ཏ་བཛྲ་
པཱ་ད་བནྡྷ་ནཾ་ཀ་རོ་མི། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ལ་བྱང་ཆུབ་སྙིང་པོ་ལ་མཆིས་ཀྱི་བར་དུ་བདག་ཉིད་དུས་
ཐམས་ཅད་དུ་ཡོང་ཡེ་འབུལ་ན། སངས་རྒྱས་དང་བྱང་ཆུབ་སེམས་དཔའ་ཆེན་པོ་
རྣམས་ཀྱིས་བདག་བཞེས་སུ་གསོལ། བདག་ལ་དངོས་གྲུབ་བླ་ན་མེད་པ་སྩལ་
དུ་གསོལ། སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་
མཆི། །བདག་དང་གཞན་དོན་བསྒྲུབ་སླད་དུ། །བདག་གིས་བྱང་ཆུབ་སེམས་བསྐྱེད་
དོ། །ཕྱོགས་བཅུ་དག་ན་བཞུགས་པ་ཡི། །སངས་རྒྱས་བྱང་ཆུབ་སེམས་དཔའ་གསོན།
བདག་གིས་རྫོགས་པའི་བྱང་ཆུབ་ཕྱིར། །དེང་ནས་བྱང་ཆུབ་སེམས་བསྐྱེད་དོ།
ཞེས་ལན་གསུམ་གྱིས་སྐྱབས་འགྲོ་སེམས་བསྐྱེད་བྱ། དེ་ནས་སློབ་དཔོན་དགོངས་གསོལ་བོར་ནས་སློབ་མ་ལ་ཇི་
ལྟར་བྱ་བ་བཞིན་གསོ་སྦྱོང་རྒྱུད་ཚིག་ལན་གསུམ་བརྗོད་ལ། ཁྲིམས་ཀྱི་ཚུལ་ཁྲིམས་ སོགས་སྨོན་ལམ་
བྱའོ། །དེ་ནས་སྡོམ་ལུང་ཞུ་བ་པོ་རྣམས་ཡན་ལག་ལྔ་ཁྲུས་སོགས་གཙང་སྦྲ་བྱས་ཏེ་སློབ་དཔོན་གྱི་མདུན་དུ་འཁོད་
པ་ལ། སྤྲོ་ཞིང་ནུས་ན་ངེས་འབྱུང་དང་སེམས་བསྐྱེད་ཀྱི་བསྔགས་པ་སོགས་ཆོས་བཤད་ཇི་ལྟར་འོས་པ་བྱ། བསྡུ་
ན། འོ་སྐོལ་རྣམས་སྐུ་ཚེ་སྔོན་མ་ལ་བསོད་ནམས་ཀྱི་ཚོགས་གཙོ་བོར་གྱུར་པའི་
དགེ་བ་རྒྱ་ཆེན་པོ་བསགས་པ་ལ་བརྟེན་ནས་ཚེ་འདིར་ཡང་དལ་འབྱོར་གྱི་མི་ལུས་
རྣམ་པར་དག་པ་ཐོབ། སངས་རྒྱས་ཀྱི་བསྟན་པ་རིན་པོ་ཆེ་དང་མཇལ་བའི་དུས་
།
།
422

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
འདིར་སྤྱིར་གྱི་ལུས་ངག་ཡིད་གསུམ་གྱི་མི་དགེ་བ་སྤང་ཞིང༌། སྒོ་གསུམ་གྱི་དགེ་བ་
ལ་འབད་པར་བྱ་དགོས། དེའང་ནམ་འཆི་བ་མེད་པས་ད་ལྟ་ཉིད་དུ་འབད་པར་
བྱའོ། །ཤི་ནས་ངན་སོང་གསུམ་དུ་སྐྱེས་ན་སྡུག་བསྔལ་མྱོང་འགྱུར་ལ་བསམ། དེའང་
རང་ཉིད་གཅིག་པུར་མ་ཟད་གྱི་མཁའ་ཁྱབ་ཀྱི་ཕ་མ་སེམས་ཅན་ཐམས་ཅད་བཟོད་
བླགས་མེད་པའི་སྡུག་བསྔལ་གྱི་རྒྱ་མཚོ་ཆེན་པོར་ཐར་པའི་དུས་མེད་པར་བྱིང་བ་
རྣམས་ཀྱི་དོན་དུ། རྣམ་པ་ཐམས་ཅད་མཁྱེན་པ་ཡང་དག་པར་རྫོགས་པའི་སངས་
རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ་པར་བྱ། དེའི་ཕྱིར་དུ་ཐར་པའི་གཞི་
རྟེན་ཚུལ་ཁྲིམས་ཀྱི་བསླབ་པ་རྣམ་པར་དག་པ་ལེན་པར་བགྱིའོ་སྙམ་པ་ཀུན་སློང་
བྱང་ཆུབ་མཆོག་ཏུ་སེམས་བསྐྱེད་པ་དང་ལྡན་པས་ཐེག་པ་ཆེན་པོ་ཐུན་མོང་མ་ཡིན་
པའི་ལུགས་ཀྱི་གསོ་སྦྱོང་གི་སྡོམ་ལུང་ཞུ་བའི་ཡོན་ཏུ་མཎྜལ་འབུལ་བར་ཞུ། ཞེས་
མཎྜལ་འབུལ་གཞུགབླ་མ་རྒྱལ་བ་སྲས་དང་བཅས་པ་ལ་ཁྱེད་རང་རྣམས་ཀྱི་ལུས་ངག་
ཡིད་གསུམ་གུས་པ་ཆེན་པོ་དང་ལྡན་པས་ཕྱག་གསུམ་རེ་འཚལ་བར་ཞུ། ཕྱག་
གསུམ་རེ་བྱས། དེ་ནས་ཙོག་པུར་ཐལ་མོ་སྦྱར་ནས་བཞུགས་ལ། སེམས་ཅན་ཐམས་
ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་ཐེག་
པ་ཆེན་པོའི་གསོ་སྦྱོང་གི་སྡོམ་པ་ཡང་དག་པར་བླངས་ལ་ཚུལ་བཞིན་དུ་བསྲུང་བར་
བགྱིའོ་སྙམ་པས་འདིའི་རྗེས་ཟློས་མཛོད། ཕྱོགས་བཅུ་ན་བཞུགས་པའི་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་དང༌།
པ་ཅད༌དང༌། བཅོམ་ལྡན་འདས་མཉམ་མེད་
ཤཱཀྱའི་རྒྱལ་པོ་དང༌། འཕགས་པ་སྤྱན་རས་གཟིགས་དབང་ཕྱུག་བདག་ལ་དགོངས་
སུ་གསོལ། སློབ་དཔོན་བདག་ལ་དགོངས་སུ་གསོལ། ཇི་ལྟར་སྔོན་གྱི་དེ་བཞིན་
གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྟ་ཅང་ཤེས་ལྟ་
423

ཀོང་སྤྲུལ་ཡོན་ཏན་རྒྱ་མཚོས་མཛད།
བུ། གླང་པོ་ཆེན་པོ། བྱ་བ་བྱས་ཤིང༌། བྱེད་པ་བྱས་པ། ཁུར་བོར་བ། རང་གི་དོན་
རྗེས་སུ་ཐོབ་པ། སྲིད་པ་ཀུན་ཏུ་སྦྱོར་བ་ཡོངས་སུ་ཟད་པ། ཡང་དག་པའི་བཀའ།
ལེགས་པར་རྣམ་པར་གྲོལ་བའི་ཐུགས། ལེགས་པར་རྣམ་པར་གྲོལ་བའི་ཤེས་
རབ་ཅན་དེ་རྣམས་ཀྱིས། སེམས་ཅན་ཐམས་ཅད་ཀྱི་དོན་གྱི་ཕྱིར་དང༌། ཕན་པར་
བྱ་བའི་ཕྱིར་དང༌། གྲོལ་བར་བྱ་བའི་ཕྱིར་དང༌། ནད་མེད་པར་བྱ་བའི་ཕྱིར་དང༌།
མུ་གེ་མེད་པར་བྱ་བའི་ཕྱིར་དང༌། བྱང་ཆུབ་ཀྱི་ཕྱོགས་ཀྱི་ཆོས་རྣམས་ཡོངས་སུ་
རྫོགས་པར་བྱ་བའི་ཕྱིར་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་
རྟོགས་པར་བྱ་བའི་ཕྱིར། གསོ་སྦྱོང་ངེས་པར་བླངས་བ་དེ་བཞིན་དུ། བདག་མིང་
འདི་ཞེས་བགྱི་བས་ཀྱང་དུས་འདི་ནས་བཟུང་སྟེ། ཇི་སྲིད་སང་ཉི་མ་མ་ཤར་གྱི་བར་
དུ་གསོ་སྦྱོང་ངེས་པར་བླངས་པར་བགྱིའོ། །དེས་བརྗོད་པ་དང་པོ་སོང༌། གཉིས་
པ་ལ་ཡིད་རྩེ་གཅིག་པས་རྗེས་ཟློས་མཛོད། ཕྱོགས་བཅུ་ན་བཞུགས་པའི་ སོགས་གོང་
བཞིན་ལན་གཅིག དེས་བརྗོད་པ་གཉིས་པ་སོང༌། གསུམ་པ་རྫོགས་པ་དང་དུས་མཉམ་
དུ་ཁྱེད་རང་རྣམས་ཀྱི་རྒྱུད་ལ་ཐེག་ཆེན་གསོ་སྦྱོང་གི་སྡོམ་པ་སྐྱེ། ངེད་ཀྱང་སློབ་
དཔོན་དུ་སོང་བ་ཡིན་པས་དེ་ལྟར་དུས་ཤེས་པར་གྱིས་ལ་འདིའི་རྗེས་ཟློས་མཛོད།
ཕྱོགས་བཅུ་ན་སོགས་ཚར་གཅིག་གྲུབ་ནས་སློབ་དཔོན་གྱིས། ཐབས་ཡིན་ནོ། སློབ་མས། ལེགས་སོ་
བརྗོད་ལ་ཕྱག་གསུམ་བྱ། སླར་རང་གྲལ་དུ་འཁོད་པ་ལ། དེ་ལྟར་ཁྱེད་རང་རྣམས་ཀྱི་རྒྱུད་ལ་ཐེག་
ཆེན་ཡན་ལག་བརྒྱད་པའི་སྡོམ་པ་སྐྱེས་ངེས་སྙམ་པའི་ངེས་ཤེས་བརྟན་པོ་དང་དགའ་
སྤྲོ་དཔག་མེད་བསྐྱེད་ལ་སྡོམ་པ་ཁས་བླངས་ཞིང་དགེ་རྩ་བྱང་ཆུབ་ཆེན་པོར་བསྔོ་
བ་འདིའི་རྗེས་ཟློས་མཛོད། དེང་ནས་སྲོག་གཅོད་མི་བྱ་ཞིང༌། །གཞན་གྱི་ནོར་
ཡང་བླང་མི་བྱ། འཁྲིག་པའི་ཆོས་ཀྱང་མི་སྤྱད་ཅིང༌། །རྫུན་གྱི་ཚིག་ཀྱང་མི་སྨྲའོ། །
424

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
སྐྱོན་ནི་མང་པོ་ཉེར་བརྟེན་པའི། །ཆང་ནི་ཡོངས་སུ་སྤང་བར་བྱ། །ཁྲི་སྟན་ཆེ་མཐོ་
མི་བྱ་ཞིང༌། །དེ་བཞིན་དུས་མ་ཡིན་པའི་ཟས། །དྲི་དང་ཕྲེང་བ་དང་ནི་རྒྱན། །
གར་དང་གླུ་སོགས་སྤང་བར་བྱ། །ཇི་ལྟར་དགྲ་བཅོམ་རྟག་ཏུ་ནི། །སྲོག་གཅོད་
ལ་སོགས་མི་བྱེད་ལྟར། །དེ་ལྟར་སྲོག་གཅོད་ལ་སོགས་སྤང༌། །བླ་མེད་བྱང་ཆུབ་
མྱུར་ཐོབ་ཤོག །སྡུག་བསྔལ་མང་དཀྲུགས་འཇིག་རྟེན་འདི། །སྲིད་པའི་མཚོ་
ལས་སྒྲོལ་བར་ཤོག །ཅེས་རྗེས་ཟློས་ལན་གཅིག་བྱར་གཞུག དེ་ལྟར་ཁྱེད་རང་རྣམས་ལ་
ཕོག་པའི་སྡོམ་པ་འདི་ཉིད་བསམ་པ་བྱང་ཆུབ་ཀྱི་སེམས་ཀྱིས་ཟིན་པའི་ཕྱིར་ས་
བོན་ནི་སངས་རྒྱས་མ་ཐོབ་ཀྱི་བར་དུ་བཏང་བར་མི་འགྱུར་ཡང༌། བསྲུང་བྱའི་ཁས་
བླངས་ཉིན་ཞག་གི་མཐའ་ཅན་ཡིན་པས་ད་ནང་ཉི་མ་ཤར་ནས་སང་ཉི་མ་མ་ཤར་
གྱི་བར་དུ། མི་དང་དུད་འགྲོ་ནས་སྲོག་ཆགས་གྲོག་སྦུར་ཡན་ཆད་ཀྱི་སྲོག་བཅད་
པ། བུད་མེད་ལ་མི་ཚངས་པར་སྤྱོད་པ་ཆ་དང་བཅས་པ། གཞན་གྱི་ནོར་རྫས་ཆེ་
ཕྲ་གང་ཡང་རུང་བ་མ་བྱིན་པར་དངོས་སམ་ལྐོག་ཏུ་ལེན་པ། ཤེས་བཞིན་དུ་རྫུན་
སྨྲ་བ་བཅས་རྩ་བའི་ཕམ་པ་བཞི་སྲོག་གི་ཕྱིར་ཡང་མི་བྱ། བག་ཡོད་པའི་ཡན་ལག་
ཏུ་ཉེས་པ་ཀུན་གྱི་རྩ་བ་མྱོས་བྱེད་ཆང་ཐིགས་པ་ཙམ་ཡང་མི་བཏུང༌། བརྟུལ་ཞུགས་
ཀྱི་ཡན་ལག་ཏུ་ཆོས་འཆད་པ་པོ་མ་གཏོགས་མཐོ་གང་ཡན་ཆད་དུ་ལོངས་པའི་ཁྲི་
མཐོན་པོ་དང༌། དར་ཟབ་པགས་རིགས་སོགས་སྟན་ཆེན་པོ་ལ་མི་འདུག གུང་
ཚིགས་ཡོལ་ཕན་ཆད་དུ་ཟས་ཟོས་ན་དུས་མ་ཡིན་པའི་ཟས་ཡིན་པས་ཇ་སོགས་
ཀྱི་བཏུང་བ་མ་གཏོགས་བཟའ་བཅའི་རིགས་མི་བཟའ། མཛེས་འདོད་འཕྱོར་འདོད་
རྩེད་མོ་སོགས་ཀྱི་བསམ་པས་ལུས་ལ་དྲི་བཟང་པོ་དང་སྨུག་རྩི་བྱུགས་པ། རྒྱན་
ཕྲེང་གསར་བས་བརྒྱན་པ། གླུ་གར་བྲོ་བརྡུང་པི་ཝཾ་དང་གླིང་བུས་མཚོན་རོལ་མོ་
425

ཀོང་སྤྲུལ་ཡོན་ཏན་རྒྱ་མཚོས་མཛད།
སྒྲོག་པ་རྣམས་མི་བྱ། དེ་ལྟར་རྩ་བ་བཞི་ཆང་དང་ལྔ། ཁྲི་སྟན་ཆེ་མཐོ། གར་སོགས་
དང་ཕྲེང་བ་སོགས་ཏེ་ཡན་ལག་བརྒྱད་པོའི་ཚུལ་ཁྲིམས་རྣམ་པར་དག་པ་ཉིན་
ཞག་གཅིག་ཏུ་བསྲུང་ནའང་ངན་འགྲོའི་སྐྱེ་སྒོ་ཆོད། གནས་སྐབས་མཐོ་རིས་ལྷ་
དང་མིའི་ལུས་རྟེན་ཡོན་ཏན་བདུན་ལྡན་གྱི་དཔལ་འབྱོར་ཉམས་སུ་མྱོང་ཞིང་མཐར་
ཐུག་ཐར་པ་དང་རྣམ་པ་ཐམས་ཅད་མཁྱེན་པ་སངས་རྒྱས་
་་པ་སངས་རྒྱས་ཀྱི་གོ་འཕང་འཐོབ་པ་
དང༌། གཞན་ཡང་གང་དུ་སྨོན་པའི་སངས་རྒྱས་ཀྱི་ཞིང་ཁམས་རྣམས་སུ་སྐྱེ་བ་
སོགས་རང་རང་གི་ཡིད་ལ་ཇི་ལྟར་འདོད་པའི་དོན་རྣམས་བདེ་བླག་ཏུ་འགྲུབ་པ་
སོགས་ཕན་ཡོན་དཔག་ཏུ་མེད་པ་སངས་རྒྱས་ཀྱི་ཞལ་ནས་གསུངས་པ་ལགས་
པས་སྤྲོ་བ་ཆེན་པོས་བསླབ་པ་ལ་བརྩོན་པ་གལ་ཆེའོ། །ཞེས་པ་ཙམ་མམ། བཤད་ནུས་ན་
སྤྲོས་ཏེ་རྒྱས་པར་བཤད་པས་སླབ་བྱ་གོ་ངེས་བར་བྱ། དེ་ནས་དཔོན་སློབ་ཐུན་མོང་དུ་ཚུལ་ཁྲིམས་རྣམ་དག་གི་
གཟུངས་བཟླ་སྟེ། དེ་བཞིན་གཤེགས་པ་ཐམས་ཅད་ལ་ཕྱག་འཚལ་ལོ། །བྱང་ཆུབ་སེམས་
དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་ཕྱག་
འཚལ་ལོ། །ཨོཾ་ཨ་མོ་གྷ་ཤཱི་ལ། སམྦྷ་ར་སམྦྷ་ར། བྷ་ར་བྷ་ར། མ་ཧཱ་ཤུདྡྷ་ས་ཏྭ།
པདྨ་བི་བྷུ་ཥི་ཏ་བྷུ་ཛ། དྷ་ར་དྷ་ར། ས་མནྟ། ཨ་ཝ་ལོ་ཀི་ཏེ་ཧཱུྃ་ཕཊ་སྭཱ་ཧཱ། ཞེས་ལན་
ཉེར་གཅིག་བརྗོད་ལ་སྨོན་ལམ་གདབ་བ་ནི། བདག་སོགས་སེམས་ཅན་ཐམས་ཅད་ཀྱི་ རྒྱུད་
ལ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པའི་ཆོས་རྣམས་ཡོངས་སུ་རྫོགས་པར་གྱུར་ཅིག
ཉོན་མོངས་པས་ཚུལ་ཁྲིམས་འཆལ་པ་ལས་བྱུང་བའི་སྡིག་པ་དང་སྒྲིབ་པ་ཐམས་
ཅད་བྱང་ཞིང་དག་པར་གྱུར་ཅིག འཕགས་པ་དགྱེས་པའི་ཚུལ་ཁྲིམས་ཀྱི་སྐལ་
པ་དང་ལྡན་པར་གྱུར་ཅིག ཉོན་མོངས་པས་མི་རྫི་བར་རྣམ་པར་གྲོལ་བའི་བདེ་
བ་ལ་གནས་པར་གྱུར་ཅིག ཁྲིམས་ཀྱི་ཚུལ་ཁྲིམས་སྐྱོན་མེད་ཅིང༌། སོགས་ཤློ་ཀ་
གཅིག རྒྱལ་བ་ཀུན་གྱི་རྗེས་སུ་སློབ་གྱུར་ཏེ། སོགས་ཤློ་ཀ་གཅིག སྤྲོ་ན། བྱང་ ཆུབ་
426

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱཙྪ་གདབ་ཚུལ་སོགས་ཉེར་མཁོ་སྣ་ཚོགས།
ཕ་
སེམས་ནི་རིན་པོ་ཆེ། སོགས་བློ་ཀ་བཞི། བསོད་ནམས་འདི་ཡིས་ཐམས་ཅད་གཟིགས་
་ ཉིད། སོགས་དང་ཤིས་བརྗོད་ཀྱང་བྱའོ། །འདིའི་སྡོམ་ལུང་གི་བརྒྱུད་པ་ཇོ་ནང་རིན་འབྱུང་ནས་འབྱུང་བའི་
དཔལ་མོ་ལུགས་ཀྱི་རྗེས་གནང་ལྟར་ལ། ཏཱ་ར་ནཱ་ཐ་ཕྱིན་ཆད་ནི་གུ་ཆོས་དྲུག་གི་བརྒྱུད་པ་དང་འདྲ་ཞིང་། རྗེ་
བཙུན་བླ་མ་གྲུབ་པའི་དབང་པོ་ཀརྨ་གཞན་ཕན་འོད་ཟེར་གྱི་ཞལ་སྔ་ནས་ཁོ་བོས་ནོས། ཡང་ན། རྒྱལ་སྲས་ཐོགས་
མེད་ཡན་སྨྱུང་གནས་དཔལ་མོ་ལུགས་ཀྱི་བརྒྱུད་པ་ལྟར་ལ། རྒྱལ་སྲས་རིན་པོ་ཆེ་ནས། ཀུན་མཁྱེན་ཤེས་རབ་
དཔལ། ཚུལ་ཁྲིམས་རྒྱལ་མཚན། ཡོན་ཏན་རིན་ཆེན། སངས་རྒྱས་རྒྱ་མཚོ། སྐྱབས་མཆོག་དཔལ་མངའ། གྲུབ་
ཆེན་དབེན་ས་པ། མཁས་གྲུབ་སངས་རྒྱས་ཡེ་ཤེས། པཎ་ཆེན་བློ་བཟང་ཆོས་རྒྱན། རྡོ་རྗེ་འཛིན་པ་དཀོན་མཆོག་
རྒྱལ་མཚན། པཎ་ཆེན་བློ་བཟང་ཡེ་ཤེས། གྲུབ་ཆེན་བློ་བཟང་ཕྲིན་ལས། གྲུབ་མཆོག་བློ་བཟང་རྣམ་རྒྱལ།
ཤེས་རྒྱལ་མཚན། དེ་སྲས་དམ་པ་མཁན་ཆེན་རྡོ་རྗེ་འཆང་ཡེ་ཤེས་བསྟན་འཛིན། རྗེ་བཙུན་བཤེས་གཉེན་དཔལ་
འབྱོར། འདུལ་འཛིན་བྱང་ཆུབ་སེམས་དཔའ་བཤེས་གཉེན་ཡེ་ཤེས་བཟང་པོའི་ཞལ་སྔ་ནས་ལྷ་ལྡན་སྨྱུང་གནས་
ཡེ་
ལྷ་ཁང་ཐུགས་རྗེ་དགེ་འཕེལ་དུ་བདག་ཀུ་སཱ་ལི་བློ་གྲོས་མཐའ་ཡས་ཀྱིས་ནོས་པའོ། །རྣལ་འབྱོར་མ་དཔལ་བཞེད་གཞུང་
བཞིའི་རྩ་བའི་ལག་ལེན་གསལ་བཀོད་དགེས། །འབྲེལ་ཚད་སྤྱན་རས་གཟིགས་མགོན་གྱི། །བྱིན་རླབས་རྒྱུད་ལ་
འཇུག་པར་ཤོག །ཅེས་སྨྱུང་གནས་ཀྱི་ཆོ་ག་ལག་ཏུ་བསྟར་ཡང་རྗེས་གནང་དང་སྡོམ་ལུང་ཚུལ་བཞིན་མི་བྱེད་པ་
མང་བ་ལ་ཕན་པའི་སླད་དུ། བསླབ་གསུམ་བདག་ཉིད་མཁན། བླ་མ་ཀརྨ་བཀྲ་ཤིས་འོད་ཟེར་ནས་ཆེད་དུ་བསྐུལ་
ངོར། ཀརྨ་ངག་དབང་ཡོན་ཏན་རྒྱ་མཚོ་ཕྲིན་ལས་ཀུན་ཁྱབ་དཔལ་བཟང་པོས་བརྒྱུད་པ་རྣམས་ཀྱི་ཕྱག་བཞེས་
ལྟར་བཀླག་ཆོག་ཏུ་བྲིས་པ་དགེ་ལེགས་འཕེལ། ༈ དཔལ་མོའི་བཞེད་གཞུང་སྤྱན་རས་གཟིགས་དབང་གི། །
སྒྲུབ་ཐབས་སྨྱུང་ཆོག་རྗེས་གནང་སྡོམ་ལུང་བཅས། །ཀུན་གཟིགས་བླ་མའི་ལྗགས་བསྒྲིགས་ཚན་གཉིས་འདི། །དད་
འབྱོར་ལྡན་པ་རྣམས་ཀྱིས་ཡོན་སྦྱར་ཏེ། །དཔལ་སྤུངས་གདན་སར་སྤར་དུ་འདུ་བྱེད་མཁན། །དགེ་སློང་མངྒ་ལ་
ཞེས་བོད་པ་སྟེ། །དགེ་འདིས་འབྲེལ་བཅས་འགྲོ་ཀུན་ཇི་སྙེད་པ། །སྤྱན་རས་གཟིགས་དབང་གོ་འཕ